recursal/SuperWikiNEXT-32B huggingface dataset:
Apúlsky kalathos, cca 5. – 4. stor. pred Kr.
**Kalathos** (starogr. *κάλαθος* – *kalathos*, doslovne *košík*) je typ starogréckej keramickej nádoby.

Kalathos (mn. č. *kalathoi*) sa vyrábal z rôznych materiálov. Tradične sa zhotovoval z prútia, ale vyrábal sa i z kameňa, kovu alebo keramiky. Keramická verzia košíka bola najčastejšie okrúhla menšia nádoba bez ucha s takmer vertikálnymi stenami. Kalathos mal všestranné použitie, ženy si do neho mohli ukladať napr. vlnu, kvety či plody z úrody. V starovekom Grécku bol kalathos symbolom sily, plodnosti a blahobytu a podobne ako *roh hojnosti* (prútený košík v tvare rohu) bol často zobrazovaný na minciach (občas spolu s bohom vína Dionýzom). Kalathos slúžil aj ako kultový predmet.

Na mnohých starogréckych maľbách (hlavne na keramických nádobách) je bohyňa Demeter (často i so svojou dcérou Korou, budúcou kráľovnou podsvetia), zobrazená ako drží kalathos (pletený košík naplnený kvetmi, posvätný symbol tejto bohyne).

Kalathos s neskoro-geometrickou výzdobou, cca 750 – 700 pred Kr. Archeologické múzeum Kerameikos (Atény) Počas slávností konajúcich sa na počesť týchto bohýň ich ženy v slávnostných sprievodoch niesli naplnené kvetmi alebo ovocím. Takýto sprievod sa konal napr. v posledný deň trojdňového sviatku *Thesmoforia* (na konci pôstu, 13. dňa mesiaca Pyanepsión)

Na vyobrazeniach majú kalathoi rôzne tvary, niektoré majú pevné steny, kým iné s otvormi sú akoby z prútia. Všetky tieto tvary a vzory kalathoi sa vyrábali aj v menšej veľkosti a slúžili veriacim ako votívne dary do svätýň. Miniatúrne kalathoi (kalathiskoi) sú známe zo svätýň Demetry po celom Grécku, ale nikde sa nenašli v takom hojnom množstve, ako napr. pri Akrokorinte. Mnoho stoviek sa ich tu v rôznych tvaroch a veľkostiach zachovalo takmer nepoškodených, ale väčšina, a to niekoľko tisíc, už len vo fragmentoch. Vyzerá to, akoby takmer každá žena, ktorá v klasickej dobe vystúpila ku tejto svätyni, venovala bohyni kalathiskos.

Referencie
----------

1. 1 2  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 380.
2. ↑  Lewis Richard Farnell. *The Cults of the Greek states*. New Rochelle : Caratzas Brothers, 1977. S. 248.
3. ↑  Andrew Faulkner; Owen Hodkinson. *Hymnic Narrative and the Narratology of Greek Hymns*. Praha : BRILL, 2015. ISBN 978-90-0428-951-2. S. 134.
4. 1 2  John Ferguson. *Callimachus*. Boston : Twayne Publishers, 1980. ISBN 978-08-0576-431-4. S. 130.
5. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 366.
6. ↑  Nancy Bookidis, Ronald S. Stroud. *Demeter and Persephone in Ancient Corinth*. Princeton : ASCSA, 1987. ISBN 978-08-7661-671-0. S. 28.

Iné projekty
------------

Commons
* Spolupracuj na Commons Commons ponúka multimediálne súbory na tému **Kalathos**

Pozri aj
--------

* Typológia starogréckej keramiky
***Živá tvorba*** bol podľa podtitulu literárno-umelecký mesačník.

Vznikol v roku 1942 zlúčením dvoch časopisov - *Aktivisté* a *Úboj*. Vychádzalo desať čísel ročne. Vyšli celkovo tri ročníky, v rokoch 1942-1944. Prvé číslo vyšlo 19. októbra 1942, posledné 1. júna 1944. Časopis riadili dr. Vladimír Kolátor a Jaroslav Janoušek, ktorý vykonával aj funkciu zodpovedného redaktora. Tlačila ho spoločnosť Tempo Praha. Oblasťou divadelnej tvorby a dramatickej scenáristiky sa vo svojich článkoch zaoberali Dr. Vladimír Kolátor a A. F. Šulc. Literatúru a poéziu recenzoval básnik Jiří Suchánek. O výtvarnom umení a uskutočnených výstavách a salónoch Zlín referovali Miroslav Koutecký a Jaroslav Hlaváček. Na stránkach Živej tvorby vychádzali literárne príspevky od Františka Kožíka, Antonína Veselého a Arnošta Vaněčka, básne Jiřího Šotoly. Príspevky k problematike vzťahu divadla a filmu písali Artuš Černík, Vladimír Čech a A. F. Šulc.

Literatúra
----------

* *Živá tvorba – roč. I-III* (1942-1944), NK ČR.
* Bartošek, L.: - Bartošková, Š. *Filmové profily*; Praha, Československý filmový ústav, Praha, 1988, str. 79-81.
* J. Kunc.: *Česká literární bibliografie. 1945-1963.* D. I. A-M. Praha 1963.
* J..Kunc.: *Česká literární bibliografie. 1945-1963.* D. II. N-Ž. Praha 1963.
* Štoll, M. a kol. *Český film – režiséři – dokumentaristé*. Libri, Praha, 2009, s. 563-566.
* Zach, A.: Nakladatelské Kladno / *Z dějin kladenské knižní kultury.* Středočeská vědecká knihovna v Kladně, Kladno, 2007, s. 59, 151, 167, 320.
* Vopravil, J.: *Slovník pseudonymů v české a slovenské literatuře.* SPN, Praha, 1973, str. 718, 821, 1377-1378, 1214.
Izabela Kastílska a Ferdinand Aragónsky
**Katolícke Veličenstvá** je titul, ktorý udelil pápež Alexander VI. kráľovským manželom Izabele Kastílskej a Ferdinandovi II. Aragónskemu, spoločne vládnucim v rokoch 1479 – 1504 Kastílii a Aragónsku.

**Izabela Kastílska** (1451 – 1504), dcéra kastílskeho a leónskeho kráľa Jána II. sa vydala v roku 1469 za sicílskeho kráľa a dediča aragónskeho trónu **Ferdinanda** (1452 – 1516). Ferdinand bol od roku 1466 spoluvládcom svojho otca, aragónskeho kráľa Jána II.

Po smrti svojho staršieho brata, kastílskeho kráľa Henricha IV. bola Izabela vyhlásená v roku 1474 kráľovnou Kastílie. O kastílsky trón musela potom bojovať s Henrichovou dcérou Janou la Beltraneja, ktorú podporovalo Portugalsko. V roku 1479 sa stal Ferdinand aragónskym kráľom a kráľovstvá Kastília a Aragónsko boli spojené personálnym zväzkom, ktorý položil základy budúcemu španielskemu kráľovstvu.

Po Izabelinej smrti zdedila kastílsky trón jej dcéra Jana Kastílska so svojim manželom Filipom Pekným z rodu Habsburgovcov, ktorý však zomrel už v roku 1506. V Aragónsku vládol naďalej Ferdinand a vzhľadom na duševnú chorobu svojej dcéry vykonával vládu aj v Kastílii. Po jeho smrti zdedil oba tróny Janin a Filipov syn Karol I. (V.) Habsburský.

Zdroj
-----

*Tento článok je čiastočný alebo úplný preklad článku Katolická Veličenstva na českej Wikipédii.*
**Letisko Bena Guriona** (hebr. נמל התעופה בן גוריון‎ – *namále ha-Te'ufa Ben Gurion*, (IATA: TLV, ICAO: LLBG), tiež známe pod svojim hebrejským akronymom **Natbag** (hebr. נתב"ג‎), je najväčšie a najvyťaženejšie medzinárodné letisko v Izraeli, ktoré v roku 2007 odbavilo 10,5 milióna cestujúcich. Po založení a počas britského mandátu bolo známe ako Wilhelmovo letisko, v rokoch 1948 až 1973 potom ako Lodské letisko alebo letisko Lod. Roku 1973 bolo na počesť prvého izraelského premiéra Davida Ben Guriona premenované na Letisko Bena Guriona.

Letisko sa nachádza neďaleko mesta Lod, 15 kilometrov juhovýchodne od Tel Avivu. Je spravované vládnou organizáciou Izraelská správa letísk, ktorá spravuje všetky civilné verejná letiská a hraničné priechody.

Letisko Bena Guriona je domovským letiskom aeroliniek El Al, Israir Airlines, Arki Israel Airlines a Sun d'Or. Terminál č.3 je v súčasnosti využívaný pre medzinárodné lety a terminál č.1 je využívaný pre vnútroštátne lety, rovnako ako pre charterové a nízkonákladové lety v letných mesiacoch. Letisko má tri runway a je využívané pre komerčné, súkromné ​​aj vojenské účely.

Letisko sa nachádza v blízkosti hlavnej izraelskej diaľnice č. 1 a diaľnice č. 40. Je dostupné osobnou automobilovou aj autobusovou dopravou. Pri letiskovej budove je státie taxi. V areáli letiska stojí od začiatku 21. storočia aj železničná stanica Letisko Bena Guriona, prechádza tadiaľ aj rýchlostná železničná trať Tel Aviv – Modi'in.

Letisko Bena Guriona je pokladané za jedno z najbezpečnejších letísk na svete. Bezpečnostné zložky tu zahrňujú ako príslušníkov polície, tak vojakov Izraelských obranných síl (IOS). Letisková stráž je uniformovaná aj v civilnom oblečení, aby sa zvýšila bezpečnosť cestujúcich a zabránilo sa tak možným útokom. Letisko bolo mnohokrát cieľom teroristických útokov, napr. v roku 1972, ale nikdy nedošlo k úspešnému únosu lietadla.

Galéria
-------

* Letisko v 30. rokoch - Terminál č. 1 (1935)Letisko v 30. rokoch - Terminál č. 1 (1935)
* Terminál č. 1Terminál č. 1
* Príletová hala terminálu č. 3Príletová hala terminálu č. 3
* Bezcolná zónaBezcolná zóna

Referencie
----------

1. ↑   *Ben Gurion Airport - Facts and Figures* [online]. Izraelská správa letísk, [cit. 2008-09-19]. Dostupné online. (anglicky)
2. ↑   *What Israeli security could teach us* [online]. The Boston Globe, [cit. 2008-09-19]. Dostupné online. (anglicky)
3. ↑   *Ben-Gurion International Airport* [online]. Britannica Knowledge Systems Inc, [cit. 2008-09-19]. Dostupné online. (anglicky)

* *Tento článok je čiastočný alebo úplný preklad článku Ben Gurionovo mezinárodní letiště na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Letisko Bena Guriona**

Externé odkazy
--------------

* Oficiálne internetové stránky
Mechanizmus pinocytózy.
**Pinocytóza** je jeden z možných spôsobov endocytózy (aktívneho príjmu látok bunkou). Bunky takto prijímajú predovšetkým látky rozpustené v extracelulárnej tekutine. Zväčša ide o malé častice, ale takýmto spôsobom môžu byť napríklad prijímané aj rôzne plyny. 

Pinocytóza prebieha vydutím cytoplazmatickej membrány dovnútra bunky a následným spojením okrajov vydutiny, čím vznikne vezikula obsahujúca časť okolitej tekutiny spolu s látkami ktoré sú v nej rozpustené. Vezikula sa môže v bunke buď rozpadnúť, pričom jej obsah difunduje do cytoplazmy alebo môže prísť k jej zlúčeniu s lyzozómom, a následnému štiepeniu látok, ktoré sa v nej nachádzajú.[1]

Pinocytóza na rozdiel od receptormi sprostredkovanej endocytózy neslúži na príjem špecifických látok. V porovnaní s fagocytózou sa pri nej nevytvárajú panôžky a vezikuly vzniknuté pri pinocytóze majú menšiu veľkosť (5 - 20 nm).

Pinocytóza, tak ako ostatné aktívne endocytotické procesy, vyžaduje na svoj chod energiu, najčastejšie vo forme ATP.

Referencie
----------

1. ↑  Nečas O. a kolektiv: *Biologie*, Avicenum, Praha 1982, 395 s. ISBN 08-042-82
Súradnice: 48°18′03″S 17°53′27″V﻿ / ﻿48,3008333°S 17,8908333°V﻿ / 48.3008333; 17.8908333

**Bábsky park** je chránený areál v správe štátnej ochrany prírody Ponitrie.

Nachádza sa v katastrálnom území obce Báb v okrese Nitra v Nitrianskom kraji. Územie bolo vyhlásené alebo novelizované v roku 1982 na rozlohe 4,2200 ha. Ochranné pásmo nebolo určené.

Predmetom ochrany je: *Ochrana historického parku v okolí kaštieľa, ktorý bol založený vo voľnokrajinárskom štýle v 2. polovici 19. storočia. Vyniká kompozíciou i drevnou skladbou (57 taxónov). Dnes už neexistujúca drobná záhradná architektúra mala východoázijský štýl.*

Referencie
----------

1. ↑  Bábsky park. In:  *Zoznam osobitne chránených častí prírody SR* [online]. Banská Bystrica: Štátna ochrana prírody SR. Dostupné online.

Externé odkazy
--------------

* Bábsky park v Zozname osobitne chránených častí prírody SR
* Chránené územia, Štátna ochrana prírody Slovenskej republiky

Zdroj
-----

*Tento článok je čiastočný alebo úplný preklad článku Bábsky park na českej Wikipédii.*
Minca Báhráma I.
**Báhrám I.**, perzský veľkokráľ v rokoch 273 – 276, bol najstarším synom Šápúra I. a bratom Hormizda I. Pred svojim nástupom na trón pôsobil ako kráľ v Gíláne, provincii tiahnucej sa pozdĺž južných brehov Kaspického mora, severozápadne od dnešného Teheránu. Jeho investitúra na kráľa kráľov je zobrazená na reliéfe v Bíšápúre, ktorý si neskôr nechal pre svoje potreby adaptovať kráľ Narsé, ďalší Báhrámov brat.

Najvýznamnejšou udalosťou krátkej Báhrámovej vlády je poprava náboženského mysliteľa Maniho, ku ktorej došlo na podnet najvplyvnejšieho z dvorných mágov, kňaza Kartíra. Podľa manicheiských prameňov bol šesťdesiatročný prorok pozvaný na dvor, kde sa dostal do konfliktu s kráľom a ešte počas audiencie mu nasadili okovy. V marci 276, v závere Báhrámovej vlády, bol Mání popravený v Gundéšápúre, meste založenom jeho niekdajším ochrancom Šápúrom I. Správy o hrozných mukách, ktorým bol pred smrťou vystavený, sa nedajú doložiť a sú asi tendenčné (je však možné, že Peržania neskôr zhanobili jeho mŕtvolu).

O Báhrámovej vláde toho inak nemožno veľa povedať, snáď iba to, že si zvolil ikonograficky pozoruhodnú panovnícku korunu (každý sásánovský kráľ mal inú, čo veľmi pomáha ich identifikácii na reliéfoch a minciach). Báhrámovým nástupcom na perzskom tróne sa stal jeho syn Báhrám II.

Bibliografia
------------

* Klíma, O.: *Sláva a pád starého Íránu*, Praha 1977.
* Winter, E. Dignas, B.: *Rom und das Perserreich. Zwei Weltmächte zwischen Konfrontation und Koexistenz*, Berlin 2001.

  


|  |
| --- |
| Báhrám I.**Sásánovci** |
| Vladárske tituly |
|
| Predchodca**Hormizd I.** | **kráľ**273 – 276 | Nástupca**Báhrám II.** |

Autoritné údaje: * GND: 118505963
* VIAF: 37707505
**Andrés Sorel** (\* 1937, Segovia, Španielsko – † 7. január 2019, Madrid) bol španielsky spisovateľ.

Životopis
---------

Narodil sa v Segovii počas občianskej vojny, otcovi z Kastílska a matke z Andalúzie. Jeho brat Antonio Martínez Menchén pôsobí taktiež ako spisovateľ.

Študoval učiteľstvo a filozofiu. Počas diktatúry vstúpil do Komunistickej strany Španielska. Medzi rokmi 1962 a 1971 pracoval ako korešpondent Radio España Independiente a v Paríži viedol časopis *Información Española*, ktorý bol určený pre španielskych emigrantov. Priezvisko Sorel prevzal od postavy Juliena Sorela, predstaviteľa Stendhalovho románu *Červený a čierny*.
Počas Francovej diktatúry, minister informácií a turizmu, Manuel Fraga Iribarne, zakázal publikovanie jeho diel.
V roku 1963 pre ideologické a politické nezhody opustil Komunistickú stranu.

Počas Kubánskej revolúcie niekoľkokrát cestoval na ostrov, kde uskutočnil rozhovor s Fidelom Castrom a Che Guevarom. Jeho podpora kubánskej vláde trvala aj po jeho odchode z Komunistickej strany.

Po smrti Franca sa vrátil do Španielska kde spolupracoval s rôznym ľavicovými periodikami, medzi ktorými možno vyzdvihnúť založenie denníka *Liberación* v roku 1984, prezentovaného ako prvý radikálny ľavicový denník v krajine.

V súčasnosti je generálnym sekretárom Asociación Colegial de Escritores de España, a riaditeľom časopisu *República de las Letras*.

Doposiaľ publikoval viac ako 50 kníh a zúčastnil sa viac ako 1 000 konferencií v rozličných mestách sveta. Jeho diela boli preložené a publikované v Spojených štátoch, Kube, Portugalsku, Rumunsku, Anglicku a Slovensku.

Diela vydané v slovenčine
-------------------------

* *Koncert v Seville*. Preklad Vladimír Oleríny. 1. vyd. Bratislava : Petrus, 2005. 285 s. (Torquis ; zv. 5. ) ISBN 80-89233-04-X
* *Súmrak bohov Babylonu*. Remedium, 2008 ISBN 8085218089

Referencie
----------

1. ↑   El escritor Andrés Sorel muere a los 81 años. *La Vanguardia*. Dostupné online.

Zdroj
-----

* *Tento článok je čiastočný alebo úplný preklad článku Andrés Sorel na španielskej Wikipédii.*

Autoritné údaje: * BnF: 12176271k
* GND: 105738738X
* ISNI: 0000 0001 0917 2042
* LCCN: n50014120
* SNK: 173548
* VIAF: 76359025
* WorldCat: lccn-n50014120
**Bábkový štát** alebo **bábková vláda** označuje formálne suverénny štát, ktorý je v skutočnosti pod kontrolou zo zahraničia. Bábkový štát má črty nezávislého štátu, ako sú názov, vlajka, hymna, ústava, právny systém a motto, ale v skutočnosti je len orgánom iného štátu, ktorý umožnil jeho vznik alebo ho priamo založil.

Pojem je metaforou, ktorá pripodobňuje štát s bábkou, ktorú ovláda bábkar. Tento termín sa často používa na vyjadrenie kritky vlády, ktorá je považovaná za závislú na cudzej moci.

Príklady
--------

### Bábkové štáty v období 1. svetovej vojny

* Bieloruská ľudová republika (1918–1919) - súčasť nemeckého plánu Mitteleuropy
* Poľské kráľovstvo (1917 – 1918) - vyhlásené Ústrednými mocnosťami
* Litovské kráľovstvo (1918) - vytvorené Nemeckom po ruskej porážke

### Bábkové štáty v období 2. svetovej vojny

* Mandžukuo (1932–1945) - založené v Mandžusku Japonskom
* Meng-ťiang - japonský bábkový štát vo Vnútornom Mongolsku
* Vichystické Francúzsko (1940–1944)
* prvá slovenská republika (1939–1945)
* Nezávislý chorvátsky štát (1941–1945)

Referencie
----------

1. ↑   *Constructing the Nation-state*. [s.l.] : Greenwood Publishing Group, 1995. Dostupné online. ISBN 0-313-29398-8. S. 161.
2. ↑  RAIČ, D. *Statehood and the Law of Self-determination*. [s.l.] : Martinus Nijhoff, 2002. Dostupné online. S. 81.

Zdroj
-----

*Tento článok je čiastočný alebo úplný preklad článku Puppet state na anglickej Wikipédii.*
**Ondřej Brzobohatý** (iné mená: **Ondřej Brzobohatý Gregor**, **Ondřej Gregor Brzobohatý**; \* 2. február 1983, Praha) je český herec, hudobný skladateľ a hudobník, ktorý sa stal známy moderovaním prvého ročníka súťaže *Česko hľadá SuperStar*.

Rodinný život
-------------

Je synom populárneho českého herca Radoslava Brzobohatého a herečky slovenského pôvodu Hany Gregorovej. V máji 2016 si zmenil priezvisko „Brzobohatý" na „Brzobohatý Gregor" (dôvodom, podľa jeho vlastného vyjadrenia, bolo to, že pracovne pôsobil ako skladateľ hudby v zahraničí).

V roku 2008 sa po trojročnom vzťahu oženil s produkčnou Johanou Indrákovou, roku 2013 sa s ňou však rozviedol. Neskôr nadviazal vzťah s modelkou Taťánou Kuchařovou, Miss World 2006, spolu boli prvýkrát videní na verejnosti v júni 2013. Dňa 30. júna 2016 s ňou v kostole na pražskom Strahove uzavrel sobáš.

Profesijná kariéra
------------------

Na základnej umeleckej škole sa učil hre na husle, neskôr absolvoval Konzervatórium Jaroslava Ježka v odbore skladba, klavír a dirigovanie.

Hral v hudobnej skupine *Bůhví*, autorsky sa podieľal napr. na albumoch Sámera Issu. V Horáčkovom lyrikáli *Kudykam* mal na starosť hudobné aranže a dramaturgiu piesní. Hral právnika Marka Stránského v seriáli *Ulica* a učiteľa Adama Kábrta v seriáli *Gympl s (r)učením omezeným*. Moderoval tiež Slávika 2012. V súčasnej dobe sa venuje príprave svojho sólového albumu. Môžeme ho vidieť v Divadle Radka Brzobohatého v hrách *Vyhazovači* a *Tančírna*. K obom hrám mal tiež na starosti hudbu a výber piesní.

Tvorba
------

### Filmografia (výber)

* *Ulice* (2005)
* *Česko hledá SuperStar* (2004) – moderátor
* *Gympl s (r)učením omezeným* (2012, 2013)
* *StarDance …když hvězdy tančí* (2013) – moderátor
* *X Factor* (2014) – porotca
* *Dívka za zrcadlem* (2018) – TV film
* *Linka* (2019) – TV seriál, Filip Mrkvička

### Divadelné úlohy (výber)

* 2011 – Peter Stone, Rupert Holmes: *Vražda za oponou*, Nadporučík Frank Cioffi, Hudební divadlo Karlín, réžia Antonín Procházka.

### Hudobné skladby

* *Dvanáct měsíčků*

### Diskografia

* *Identity*, 2014
* *Universum*, 2017

Referencie
----------

1. ↑   *Ondřej Brzobohatý si změnil příjmení na Gregor. Je to kvůli práci, říká* [online]. iDNES.cz, 2016-06-22, [cit. 2019-10-17]. Dostupné online.
2. ↑   *Veřejný rejstřík a Sbírka listin - Ministerstvo spravedlnosti České republiky* [online]. or.justice.cz, [cit. 2019-10-17]. Dostupné online.
3. ↑   *Ondřej Brzobohatý si změnil příjmení na Gregor. Je to kvůli práci, říká* [online].. Dostupné online.
4. ↑   *Brzobohatý si vzal Kuchařovou. Ženich i nevěsta se maskovali deštníky* [online]. iDNES.cz, 2016-06-30, [cit. 2019-10-17]. Dostupné online.

Externé odkazy
--------------

* Oficiálny web
* Ondřej Brzobohatý v Česko-Slovenskej filmovej databáze

Autoritné údaje: * abART: 29902
* ISNI: 0000 0000 5792 570X
* NK ČR: js20050926023
* SNK: 156836
* VIAF: 84239011
|  |  |  |  |  |  |
| --- | --- | --- | --- | --- | --- |
| **Severonemecký spolok*Norddeutscher Bund***

|  |  |  |
| --- | --- | --- |
| ← Nemecký spolok | **1866 – 1871** | Nemecké cisárstvo (1871 – 1918) → |

|  |  |
| --- | --- |
| Vlajka štátuvlajka | Štátny znakznak |

 |
| **Geografia**

|  |
| --- |
| Mapa štátu Severonemecký spolok je vyznačený na červeno |

 |
| Hlavné mesto | Berlín |
| **Obyvateľstvo** |
| Jazyky | nemčina |
| Náboženstvo | kresťanstvo |
| **Štátny útvar** |
| Štátne zriadenie | spolkový štát |
| Vznik | 16. apríla 1866, výsledok rakúsko-pruskej vojny |
| Zánik | 18. januára 1871, výsledok prusko-francúzskej vojny |
| 

|  |  |  |  |  |  |
| --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Nemecký spolok | Nemecký spolok |

 | **Nástupnícke štáty:**

|  |  |
| --- | --- |
| Nemecké cisárstvo (1871 – 1918) | Nemecké cisárstvo (1871 – 1918) |

 |

 |

**Severonemecký spolok** (nem. Norddeutscher Bund) bol spolkový štát (pôvodne 1866 – 1867 vojenský spolok) severonemeckých štátov nachádzajúcich sa severne od rieky Mohan v rokoch 1866 – 1871. 

Bol vytvorený v roku 1866 po rakúsko-pruskej vojne a bol to *de facto* nástupca Nemeckého spolku, hoci zahŕňal len severnejšie položené štáty. Spolok tvoril základ pre budúce Nemecké cisárstvo, bol jeho priamym predchodcom. Hlavnú rolu v spolku malo samozrejme Prusko, ktoré bolo aj majoritnou silou, tak vojensky, ako aj rozlohou, a v spolkovom parlamente malo 17 zo 43 hlasov. V roku 1867 sa z pôvodného vojenského zväzku (konfederácie) stal spolkový štát (federácia).

Súčasťou spolku boli všetky nemecké štáty, resp. štáty, ktoré boli predtým súčasťou Nemeckého spolku, okrem Rakúska, Bavorska, Württemberska, Badenska a južných častí Hessenska. Hessensko (Hessenské veľkovojvodstvo), resp. Hessensko-Darmstadtsko, ktorého severne od rieky Mohan ležiaca polovica sa v roku 1867 tiež stala súčasťou Severonemeckého spolku, bolo spolovice nezávislým štátom a spolovice členom spolku, takže jeho južná časť zostávala mimo. Jediným územím južne od rieky Mohan bolo Hohenzollersko, ktoré v tom období bolo pevnou súčasťou Pruska.

Jeho snem (parlament) zasadal v Berlíne. Jediným prezidentom spolku bol pruský kráľ Viliam I. a kancelárom bol Otto von Bismarck.

Štát prestal existovať, keď bolo 18. januára 1871 v zrkadlovej sále vo Versailles po víťazstve Severonemeckého spolku a spojeneckých juhonemeckých štátov v prusko-francúzskej vojne vyhlásene Nemecké cisárstvo.

Pozri aj
--------

* Nemecký spolok
* Rakúsko-pruská vojna
* Pražský mier (1866)
* Nemecké cisárstvo (1871 – 1918)

Iné projekty
------------

Commons
* Spolupracuj na Commons Commons ponúka multimediálne súbory na tému **Severonemecký spolok**

Zdroj
-----

* *Tento článok je čiastočný alebo úplný preklad článku Severoněmecký spolek na českej Wikipédii.*
Krajiny Andského spoločenstva
**Andské hospodárske spoločenstvo** alebo **Andské spoločenstvo** (šp. Comunidad Andina, angl. Andean Community) je hospodárske a kultúrne (v menšej miere politické) regionálne zoskupenie andských štátov, ktoré vzniklo v roku 1996 nahradením pásma voľného obchodu nazývaného Andský spoločný trh (ktorému prislúchalo integračné zoskupenie nazývané Andská skupina, Andský pakt, Cartagenský pakt či Cartagenská zmluva). 

Sídlo je v Lime v Peru. Členskými štátmi sú: Bolívia, Ekvádor, Kolumbia a Peru. V minulosti bola členom aj Venezuela, ktorá sa ale v roku 2006 stala členom Mercosuru. Asociované štáty sú: Argentína, Brazília, Paraguaj, Uruguaj a Čile (Čile bolo plným členom 1969-1976, pozorovateľom 1976-2006, pristupujúcim členom od 2006). Pozorovateľské štáty sú Mexiko a Panama.

Základným cieľom Andského hospodárskeho spoločenstva je utvorenie spoločného trhu. Už na začiatku činnosti došlo k výraznému zníženiu colných taríf vo vzájomnom obchode (do roku 1975 päťkrát po 10 %). Komisia a ďalšie orgány vypracovali: zásady politiky voči zahraničným podnikom na území štátov (odovzdanie 51 %j akcií investorom z týchto štátov), spoločné priemyselné programy – petrochemický, výroby motorových vozidiel, oceliarsky a ďalších odvetví, program integrácie sociálnej politiky.

Iné projekty
------------

Commons
* Spolupracuj na Commons Commons ponúka multimediálne súbory na tému **Andské hospodárske spoločenstvo**
**Daniel Láni** (Lány, Lanius) (\* 1605, Mošovce – † 17. november 1665, Banská Bystrica) bol slovenský pedagóg, evanjelický kňaz a náboženský spisovateľ.

Rodina
------

* otec: Eliáš Láni
* matka: Zuzana rod. Tamorisciová
* bratia: Gregor, Izák a Zachariáš
* syn: Dávid Láni

Životopis
---------

Od roku 1627 študoval na univerzite vo Wittenbergu, roku 1629 rektor gymnázia v Bánovciach nad Bebravou, roku 1647 farár a senior v Hlohovci, roku 1657 špitálsky farár v Banskej Bystrici. V Hlohovci viedol náboženské polemiky s miestnymi františkánmi i trnavskými jezuitmi, pod ich tlakom musel Hlohovec opustiť. Autor polemického spisu luteránskej ortodoxie, dišputy a príležitostnej latinskej poézie.

Dielo
-----

* *Questionum illustrium decades duae prior continens contraversias logicas et posterior physicas*, Wittenberg 1628
* *Ignea veritatis evangelicae columma 1-2*. Wittenberg 1654, Leipzig 1659

Literatúra
----------

* *Slovenský biografický slovník*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * GND: 12146461X
* SNK: 147088
* VIAF: 420156565683923500008
OnePlus 3T
**OnePlus 3T** je smartfón čínskej spoločnosti OnePlus, priamy nasledovník modelu OnePlus 3, pričom ide iba o malú aktualizáciu predošlého modelu, keď väčšina parametrov ostáva rovnaká alebo sa len málo mení.

Na rozdiel od predchodcu obsahuje čipset Qualcomm Snapdragon 821, GPU ostáva rovnaké, Adreno 530, pamäť RAM je rovnako 6 GB, úložisko je buď 64 alebo 128 GB. Kapacita batérie bola zvýšená na 3400 mAh. Rovnako obsahuje dva sloty na SIM kartu. 

Displej ostal tiež nezmenený, s uhlopriečkou 5,5 palcov typu AMOLED a s rozlíšením 1080 x 1920 bodov.

Zdroj
-----

*Tento článok je čiastočný alebo úplný preklad článku OnePlus 3T na anglickej Wikipédii (číslo revízie nebolo určené).*

| * z
* d
* u
OnePlus |
| --- |
| Mobilné telefony | 
* OnePlus One
* OnePlus 2
* OnePlus X
* OnePlus 3
* OnePlus 3T
* OnePlus 5
* OnePlus 5T
* OnePlus 6
* OnePlus 6T
* OnePlus 7
* OnePlus 7 Pro

 |
| Softvér | 
* OxygenOS

 |
| Ľudia | 
* Pete Lau
* Carl Pei
* Duan Yongping

 |
**Proxemika** je vedná disciplína, ktorá sa zaoberá štúdiom interpersonálnej priestorovej dištancie, t. j. rolou priestorovej vzdialenosti v sociálnej interakcii. Ide o formu neverbálnej komunikácie. Prvýkrát ju predstavil antropológ Edward T. Hall v roku 1959.

S ohľadom na vzdialenosť medzi dvoma ľuďmi sa rozlišuje:

* sexualná/nekomfortná (-5 až 15cm),
* intímna sféra (15 až 44 cm),
* osobná sféra (45 – 120 cm),
* spoločenská sféra (1,2 m až 3,5 m),
* verejná sféra (3,6 m a viac – do 8 m).

Vzdialenosti sú iba orientačné, záleží na temperamente a národnosti. Bližšie vzdialenosti zaujímajú väčšinou ľudia v mestách, zatiaľ čo na vidieku je táto vzdialenosť považovaná za neprijateľnú a svojím spôsobom agresívnu. Aj introverti zaujímajú v komunikácií väčšie vzdialenosti.

Pojem **proxemický tanec** je neustále približovanie a vzďaľovanie sa.

Referencie
----------

1. ↑  *Sociálna komunikácia – techniky nácviku komunikačných zručností*, 
PhDr. Milan Slávik, CSc.

Externé odkazy
--------------

* FILIT – zdroj, z ktorého pôvodne čerpal tento článok.
**Daniel Dobrota** (\* 12. máj 1956, Banská Bystrica) je podnikateľ, manažér.

Životopis
---------

V roku 1971-1975 študoval na gymnáziu v Banskej Bystrici, 1980 ukončil štúdium na Prírodovedeckej fak. UK v Bratislave, 1983 RNDr. V roku 1980-1983 pôsobil ako samostatný vývojový pracovník vo Výskumnom ústave výpočtovej techniky v Žiline, 
1983-1990 ved. výpočtového strediska VDI Rozkvet v Ban. Bystrici. Od roku 1990 spoluzakladateľ, predseda predstavenstva a generálny riaditeľ firmy SOFTIP. Je členom Hosp. klubu NEF Bratislava, preds. Banskobystrického regionálneho Hosp. klubu NEF, člen správnej rady City Univerzity v Bratislave, predseda dozornej rady CUB Consulting, a.s. v Bratislave, člen Rotary clubu v Banskej Bystrici, člen Správnej rady UMB v Banskej Bystrici. Autor článkov z oblasti podnikania, manažmentu a informatiky v rôznych časopisoch a novinách. V rámci svojich osobných záľub trojnásobne zdolal Mont Blanc a ďalšie alpské vrcholy.

Ocenenie
--------

* "Zlatý podnikateľský biatec 1996"

Literatúra
----------

* Who is Who v Slovenskej republike

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
Súradnice: 50°10′15″S 17°7′00″V﻿ / ﻿50,17083°S 17,11667°V﻿ / 50.17083; 17.11667

Mrazový srub na vrchole
**Keprník** (1 423 m n. m.) je štvrtým najvyšším vrchom Hrubého Jeseníka a najvyšší v geomorfologickom podcelku Keprnická hornatina.

Geológia
--------

Vrch je budovaný rulou a svorom. Vrcholová plošina Keprníka má podobu kryoplanačnej terasy (lavicovité stupne zložené z plošiny a zrázu).

Vodstvo
-------

Vrcholom prechádza hlavné európske rozvodie medzi Baltským a Čiernym morom. Rudohorský a Keprnický potok odvádzajú vodu do Odry a Baltského mora, rieka Branná do Čierneho mora.

Ochrana prírody
---------------

Keprník je súčásťou CHKO Jeseníky a NPR Šerák-Keprník.

Turistika
---------

Cez Keprník vedie hlavná jesenická hrebeňovka, najľahšie prístupný je z Ramzovského sedla, Ostružnej, Brannej a Červenohorského sedla. 

Hôľnatý vrchol ponúka kruhový rozhľad na Jeseníky a pri dobrej viditeľnosti i na Králický Sněžník, Krkonoše a Beskydy, výnimočne i na Malú Fatru a Vysoké Tatry.

Zdroj
-----

* *Tento článok je čiastočný alebo úplný preklad článku Keprník na českej Wikipédii.*
Cirkumpolárne hviezdy, ktoré zanechali stopy na snímke s dlhou dobou expozície
**Cirkumpolárna hviezda** je hviezda, ktorá sa nachádza v blízkosti nebeského pólu na nebeskej sfére a nikdy nezapadá za obzor, čiže je pozorovateľná v každom ročnom období a v každej nočnej hodine. Ak sú cirkumpolárne všetky hviezdy na ploche nejakého súhvezdia, resp. sú cirkumpolárne všetky hviezdy jeho základného obrazca, hovoríme, že celé súhvezdie je cirkumpolárne. V Európe sú cirkumpolárne súhvezdia napríklad Veľká medvedica, Malá medvedica alebo Kasiopeja.

Deklinácia cirkumpolárnych hviezd je väčšia ako výška svetového rovníka nad horizontom. V našich zemepisných šírkach sú cirkumpolárne hviezdy s deklináciou vyššou ako približne 40° (na severe Slovenska) až 42° (na juhu Slovenska). Príklady jasných cirkumpolárnych hviezd na našom území sú Polárka, Mizar, Capella či Deneb.

Pre pozorovateľa na severnom póle je cirkumpolárna celá severná obloha. Pre pozorovateľa na južnom póle je cirkumpolárna celá južná obloha. Na rovníku nie je cirkumpolárna žiadna hviezda.

Ak sa cirkumpolárnym na určitom mieste Zeme stane hviezda Slnko, hovoríme o polárnom dni.

Pozri aj
--------

* Cirkumpolárne súhvezdie

Iné projekty
------------


|  |  |
| --- | --- |
| Portal | Astronomický portál |

Commons
* Spolupracuj na Commons Commons ponúka multimediálne súbory na tému **Cirkumpolárna hviezda**
**Karol Markovič** (\* 4. február 1897, Banská Bystrica-Radvaň - † 2. február 1980, Kremnica) ekonóm, finančník, protifašistický bojovník.

Rodina
------

* otec Ján Markovits
* matka Adela rod. Heinleinová
* brat Július Markovič
* sestra Mária Markovičová
* manželka Viera Markovičová-Záturecká

Životopis
---------

Navštevoval ľudovú školu v Banskej Bystrici-Radvani (1903-1908), meštiansku školu (1908-1911), obchodnú akadémiu v Banskej Bystrici (1911-1915). Bankový úradník v Banskej Bystrici, 1938-1944 riaditeľ filiálky SNB v Banskej Bystrici, riaditeľ Oblastného ústavu Št.banky čs. v Bratislave (1945-1953). Účastník ilegálneho protifašistického hnutia, neskôr príprav SNP, podieľal sa na jeho finančnom zabezpečení. Roku 1944 člen Okr. RNV v Banskej Bystrici, počas SNP zástupca povereníka SNR pre financovanie. Zúčastnil sa na záchrane zlatého pokladu ulož. v trezoroch banky. V novembri 1944 zatknutý, do oslobodenia väznený v Banskej Bystrici, Bratislave a v koncentračnom tábore Mauthausen. Po oslobodení sa zúčastnil na príprave nového bank. systému v ČSR. Nespravodlivo obvinený a väznený (1953-1956), neskôr rehabilitovaný. Bol pochovaný v Kremničke.

Ocenenie
--------

* Roku 1946 Rad SNP I.tr.

Pamiatky
--------

* spomienky na SNP (rkp. v Múzeu v Banskej Bystrici).

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
* Záznam o narodení a krste v matrike záznam číslo 10 - farnosť Radvaň; pokrstený ako Károly Gusztáv Markovics

Autoritné údaje: * SNK: 159403
* VIAF: 330156565742123500008
**Radio TLIS** (predtým **IRŠ TLIS**) je študentské internetové rádio sídliace na internáte Mladosť. V súčasnosti je to jediné študentské rádio v Mlynskej Doline, a celkovo aj v Bratislave. Vysielanie odštartovalo 17. decembra 1981 o 13:08 programom *Velký vianočný koncert na želanie*.

Pôvodný význam skratky IRŠ (*Internátne Rozhlasové Štúdio*) sa zmenil na súčasný *Internetové Rádio Študentov* - čo je ohlas na zmenu technológie vysielania z pôvodného rozhlasu po drôte na súčasný internetový stream, ktorou toto rádio prešlo v roku 2000.

Radio TLIS vysiela nonstop, pričom rôzne zamerané moderované relácie sa vysielajú predovšetkým počas pracovného týždňa vo večerných hodinách. Každý pracovný deň má iné zloženie vysielacích tímov a podľa toho sú aj zamerané jednotlivé relácie. Všetky informácie o programe a vysielaní sú pravidelne zverejňované na internetovej stránke rádia a sociálnych sieťach.

Hudobne je rádio orientované na alternatívnu, progresívnu hudbu, a vysielanie relácii pre náročného poslucháča.

Externé odkazy
--------------

* Oficiálna webstránka Radia TLIS
* Facebook stránka Radia TLIS
* staré i novšie fotky TLISákov

| * z
* d
* u
Rozhlasové stanice na Slovensku |
| --- |
| Stanice SRo | 
* ▉ Slovensko
* ▉ \_FM
* ▉ Devín
* ▉ Regina
* ▉ Patria
* ▉ RSI
* ▉ Klasika/Pyramída
* ▉ Litera
* ▉ Junior

 |
| Multiregionálne stanice | 
* Rádio 7
* Best FM
* Dobré rádio
* Europa 2
* Expres
* Fun
* Melody
* Lumen
* Vlna

 |
| Regionálne stanice | 
* Beta
* Frontinus
* Goldies
* Košice
* Liptov
* Mirjam
* Rebeca
* Rock
* SiTy
* Sky
* Šírava
* Trnavské
* Viva
* WOW
* Záhorácke

 |
| Lokálne stanice | 
* Aetter
* BB FM
* Bratislavské
* Modra
* New Model
* Piešťany
* The End
* Topoľčany

 |
| Internetové stanice (výber) | 
* Dychovka
* Extra
* G-Radio
* Janko Hraško
* Kiks
* Rusyn FM
* Slobodný vysielač

 |
| Študentské stanice | 
* 9
* PaF
* Rapeš
* ŠtuRKo
* TLIS

 |
| Zaniknuté stanice (výber) | 
* Aktual
* Aligator
* Anténa
* Anténa Rock
* DCA
* Hey!
* Jazz
* Kiss
* Max
* Prešov
* Ragtime
* Roma
* Sever
* Slobodný slovenský vysielač
* Superádio
* Šport
* Twist
* Viva
* Yes
* Zet

 |
Kráter na juhu je Achelous
**Achelous** je relatívne nový kráter na Jupiterovom mesiaci Ganymedes s priemerom 40 km, veľkosťou porovnateľný s kráterom Gula. Vonkajšia vyvrhnutá vrstva materiálu rozširuje jeho okraj.

Charakteristickým útvarom oboch, takmer rovnako veľkých, kráterov je "piedestál" – vonkajší, mierne stúpajúci svah, ktorý vymedzuje priestor vyvrhnutého materiálu. Podobné útvary sa nachádzajú aj pri kráteroch planéty Mars, čoho príčinou môže byť kolízia do nestáleho ľadom obohateného miesta dopadu. Navyše oba krátery sú veľmi sypké s terasovitými útvarmi. V centre Guly sa nachádza kopec, Achelous zase vykazuje známky zrútenia tohto centrálneho kopca alebo centrálnej priekopy, ktorá sa úplne nesformovala. Na obrázkoch s nízkym rozlíšením, ktoré boli vytvorené pod vysokým uhlom slnečného žiarenia, majú oba krátery rozširujúce sa svetlé lúče materiálu (hlavne Achelous), čo dokazuje, že sú oveľa mladšie ako okolitá krajina.


|  |  |
| --- | --- |
|  | Astronomický portálPortál slnečná sústava |
Prstence Jupitera
**Prstence Jupitera** sú veľmi slabé prstence okolo planéty Jupiter, ktorých existenciu potvrdili údaje zo sond Voyager. Ich existenciu naznačovali už údaje sondy Pioneer 10 a 11. Prstence Jupitera sú najmenej výrazné spomedzi prstencov všetkých joviálnych planét a preto sú najhoršie pozorovateľné. 

Hlavný prstenec je od Jupitera vzdialený 1,8 jeho priemeru a má šírku 7 000 km. Vo vnútri hlavného prstenca je jemnejší halový prstenec siahajúci až k planéte. V jeho vnútri obiehajú najbližšie Jupiterove mesiace Metis a Adrastea, ktoré môžu byť zdrojom jemných prachových častíc, z ktorých je prstenec zložený. Z vonkajšej strany obklopuje hlavný prstenec veľmi široký, jemný a priesvitný "pavučinový prstenec".

Toto je zoznam prstencov planéty Jupiter.

|  |  |  |
| --- | --- | --- |
| **Názov** | **Vzdialenosť od stredu Jupitera (km)** | **Šírka (km)** |
| 1979 J1R (Halový prstenec) | 100 000 – 122 800 | 22 800 |
| 1979 J2R (Hlavný prstenec) | 122 800 – 129 200 | 6 400 |
| 1979 J3R (Gossamerov prstenec) | 129 200 – 214 200 | 85 000 |


|  |  |
| --- | --- |
|  | Astronomický portálPortál slnečná sústava |

| * z
* d
* u
Prstence planét |
| --- |
| 
* Prstence Jupitera
* Prstence Saturna
	+ A
	+ B
	+ C
	+ D
	+ E
	+ F
	+ G
* Prstence Urána
* Prstence Neptúna

 |  |

| * z
* d
* u
Slnečná sústava |
| --- |
|  |
| 
* **Slnko**
* Merkúr
* Venuša
* Zem
	+ Mesiac
* Mars
* *Ceres*
* Jupiter
* Saturn
* Urán
* Neptún
* *Pluto*
	+ *Cháron*
* *Haumea*
* *Makemake*
* *Eris*

 |
| 
* planétky
* kométy
* mesiace
* Pásmo planétok
* Kuiperov pás
* transneptúnske telesá
* Oortov mrak komét
* slnečný vietor
* vznik a vývoj slnečnej sústavy
* dejiny výskumu slnečnej sústavy

 |
**Deus absconditus** (lat. *skrytý Boh*) je pojem, ktorý vystihuje židovsko-kresťanskú predstavu o principiálnej neuchopiteľnosti Boha. Prvýkrát sa s ním stretávame v starozákonnej Knihe proroka Izaiáša (45, 15):


|  |  |  |
| --- | --- | --- |
| „ | Ty si naozaj **skrytý Boh**, Boh Izraela, spasiteľ! | "|

Teológiu *skrytého Boha* rozvíjali vo svojich dielach o. i. aj Mikuláš Kuzánsky, Blaise Pascal, Ján Kalvín alebo Martin Luther.

Martin Luther sa tejto problematike venoval v spise *De servo arbitrio* (O neslobodnej vôli). Antonymom pojmu *Deus absconditus* je pojem *Deus revelatus* (lat. *zjavený Boh*).

Pozri aj
--------

* Analógia bytia

Literatúra
----------

* BEINTKER, Horst. *Luthers Gotteserfahrung und Gottesanschauung.* In: *Leben und Werk Martin Luthers von 1526 bis 1546 – Festgabe zu seinem 500. Geburtstag.* Band 1. Berlin: Evangelische Verlagsanstalt, 1985. S. 39 – 62.
* LEPPIN, Volker. *Deus absconditus und Deus revelatus. Transformationen mittelalterlicher Theologie in der Gotteslehre von „De servo arbitrio".* In: *Berliner Theologische Zeitschrift* 22. 2005. S. 55 – 69. ISSN 0724-6137.
* LUTHER, Martin. *De servo arbitrio*. 1525. (slovenský preklad *O neslobodnej vôli* dostupný online)

Externé odkazy
--------------

* http://www.iep.utm.edu

Zdroj
-----

*Tento článok je čiastočný alebo úplný preklad článku Deus absconditus na nemeckej Wikipédii.*
**Marian Andersonová** (\* 27. február 1897, Philadelphia – † 8. apríl 1993, Portland) bola americká speváčka, kontraaltistka.

Hoci bola vybavená k opernému spevu, nespievala príliš v opere, ale zameriavala sa na koncerty a recitály. Repertoár mala operný, ale nechýbali v ňom ani spirituály a ľudové piesne. Dlhú dobu, v rokoch 1940 – 1965, ju na koncertoch sprevádzal klavirista Franz Rupp. 

Bola významnou postavou boja za práva černochov v USA, najmä potom čo jej nebolo v roku 1939 dovolené vystúpiť v *Daughters of the American Revolution Constitution Hall*. Prvá dáma Eleanor Rooseveltová ju vzápätí demonštratívne pozvala na tradičný veľkonočný koncert na schodoch Lincolnovho pamätníka vo Washingtone. V roku 1955 sa stala prvou černoškou, ktorá vystúpila na doskách Metropolitnej opery v New Yorku (ako Ulrika vo Verdiho opere *Maškarný ples*).

V roku 1961 pri inaugurácii prezidenta J. F. Kennedyho zaspievala štátnu hymnu.

Zúčastnila sa tiež Pochodu na Washington za prácu a slobodu v roku 1963 a vystúpila aj na pódiu. V tom istom roku dostala Presidential Medal of Freedom. 

Roku 1991 jej bola udelená cena Grammy za celoživotné dielo.

Referencie
----------

1. ↑  Robert Dallek: *John F. Kennedy. Ein unvollendetes Leben.* Sonderausgabe der Deutschen Verlagsanstalt, München 2006, ISBN 3-421-04233-0, S. 279

Iné projekty
------------

Commons
* Spolupracuj na Commons Commons ponúka multimediálne súbory na tému **Marian Andersonová**

Externé odkazy
--------------

* Biografia na Biography.com (po anglicky)
* Nekrológ v New York Times (po anglicky)

Zdroj
-----

*Tento článok je čiastočný alebo úplný preklad článkov Marian Andersonová na českej Wikipédii a Marian Anderson na nemeckej Wikipédii.*

Autoritné údaje: * BnF: 124040870
* GND: 118649108
* ISNI: 0000 0001 0893 1481
* LCCN: n50022372
* NK ČR: mzk2012726997
* VIAF: 44384420
* WorldCat: lccn-n50022372
Budova z ktorej vysiela rozhlas
**Radio-televizija Srbije** alebo **RTS** (slov. *Rádio-televízia Srbska*) je srbská rozhlasová a televízna spoločnosť. Sídlo televízie je v Belehrade.

Založenie
---------

### Rozhlas

Rozhlas vysiela od 24. marca 1929. Rozhlas prvýkrát vysielal pod názvom Radio Beograd. Bola to prvá rozhlasová stanica v Srbsku a jej signál sa ozval aj v Chorvátsku a Slovinsku. Rozhlas sa skladá z hudby, spravodajstva, rádio-drám a iného. Počas bombardovania Belehradu v roku 1941 prestal s vysielaním. Po okupácii Belehradu sa rozhlas stal rádio-stanicou nemeckého vojenstva s menom *Soldatensender Belgrad*, ktorý mal príjem v celej Európe a Stredomorí. Dňa 10. novembra 1944 pokračoval s vysielaním.

### Televízia

Televízia vysiela od 23. augusta 1958 pod menom Radiotelevizija Beograd (RTB). Bola demonštrovaná v roku 1956 ako pamätník na smrť Nikolu Teslu. Prvý kanál RTS-a bol prvýkrát odvysielaný 23. augusta 1958. Druhý kanál RTS-a začal s vysielaním 31. decembra 1971, ako RTB2. Tretiemu programu RTS-a bola odobratá licencia v roku 2006 a na uvoľnených frekvenciách začala vysielať TV Avala. Meno Radiotelevizija Beograd bolo zmenené na Radiotelevizija Srbije koncom 20. storočia.

Relácie
-------

Najstaršia a prvá spravodajská relácia, ktorá začala vysielať na RTS je *Dnevnik RTS-a*, o 20h. Tento denník skutočne už vysiela od 28. augusta 1958, teda 55 rokov. Bola to prvá spravodajská relácia v Srbsku a jej prvým moderátorom bol Miloje Orlović. Od 1. októbra 1974 sa vysiela o 19:30h. Správy vysiela okolo 17 ľudí.

Iné relácie sú: Ranný program RTS-a, Toto je Srbsko, Ja mám talent, Belehradská chronika, Eurovision Song Contest, športové relácie, rôzne seriály, filmy a iné.

Iné projekty
------------

Commons
* Spolupracuj na Commons Commons ponúka multimediálne súbory na tému **Radio-televizija Srbije**
**Marianna Jánošíková-Machalová** (\* 1972, Michalovce) je slovenská sochárka, ktorá vytvára hlinené sochy a reliéfy. S touto umeleckou činnosťou začala v období, keď definitívne stratila zrak v dôsledku vážneho ochorenia. Ako sama hovorí: *„Zistila som, že strata zraku ma napodiv v tejto činnosti neobmedzuje, skôr naopak - detaily dokážem vnímať citlivejšie a presnejšie ako vidiaci človek."*  
Zo začiatku modelovala vo svojich predstavách seba, neskôr sa snažila stvárniť nejaký zážitok alebo pocit. V súčasnosti v jej tvorbe prevláda motív ženskej postavy vkomponovanej do prírody s kvetmi či stromami. Snaží sa vystihnúť podstatu pohybu, gesta... V roku 2001 jej časopis Slovenka udelil titul Žena roka. Absolvovala kurz arteterapie a vo svojej dielni vedie krúžok keramiky pre deti. Žije vo Valašskom Meziříčí.

Referencie
----------

1. ↑   *Článok v denníku Korzár* [online].. Dostupné online.

Autoritné údaje: * abART: 34768
* NK ČR: jo2012708849
* VIAF: 254300034
**Nevratnosť** alebo **ireverzibilita** je charakteristika zmeny, pri ktorej nenastáva návrat k začiatočnému stavu, ale sa prechádza do kvalitatívne nového stavu. Vo väčšej alebo menšej miere je vlastnosťou všetkých procesov vo svete.

Nevratnosť z pohľadu techniky
-----------------------------

Podľa prvého Carnotovho princípu spôsobujú nevratnosti zníženie účinnosti premeny energie v strojoch. Preto je potrebné sa nimi zaoberať a pokúsiť sa ich účinok čo najviac znížiť. Ďalej sú uvedené niektoré základné prípady nevratných procesov.

### Prestup tepla pri konečnom rozdiele teplôt

Ak je rozdiel teplôt konečný (väčší ako {\displaystyle \mathrm {d} T}), je smer prechodu tepla podľa druhého termodynamického zákona daný, teplo prestupuje z teplejšieho telesa na chladnejšie. Pri cyklicky pracujúcom stroji tento prestup tepla nemožno obrátiť, preto je zdrojom nevratnosti.

### Trenie

Trecia sila pôsobí vždy proti pohybu súčastí stroja. Na jej prekonanie je potrebná nejaká práca, ktorá sa premení na teplo a ohreje súčiastky trecej dvojice. Aj keď sa cyklicky pracujúci stroj vráti do pôvodného stavu, pri jeho opačnom pohybe sa súčiastky ohrievajú ďalej a spotrebuje sa ďalšia práca, vzniká nevratnosť. Trenie patrí medzi je najznámejšie formy.

### Izotermické prúdenie tekutiny

Aj pri pomalom prúdení tekutiny vzniká trenie medzi jej jednotlivými vrstvami, čo zapríčiňuje vlastnosť každej tekutiny - viskozita. Na prekonanie tohoto trenia sa spotrebuje energia, ktorá sa prejaví poklesom tlaku v smere prúdenia.

### Prúdenie v dýzach

Pri vysokých rýchlostiach prúdenia v dýzach dochádza k veľkému poklesu tlaku, teploty aj hustoty prúdiacej tekutiny.

### Prúdenie cez prekážky

Prúdenie cez prekážky sa nazýva aj škrtenie. Ide o prúdenie v potrubí s prudkým zmenšením prierezu. Kinetická energia prúdu sa v zúženom mieste najskôr zvýši, ale trením a vírením sa nevratne premení na teplo.

### Zmiešavanie tekutín

V technických zariadeniach sa zvyčajne miešajú prúdy tekutín s nerovnakými teplotami. Počas ich zmiešavania dochádza k prestupu tepla pri konečnom teplotnom rozdiele čo je, ako bolo uvedené vyššie, nevratný proces.

Nevratnosť z pohľadu termodynamiky
----------------------------------

Jednou z otázok, na ktoré našla odpoveď termodynamika je kvantifikácia nevratnosti jednotlivých procesov a cyklov. Odpoveď je dôležitá preto, aby bolo možné porovnať jednotlivé technické zariadenia navzájom a určiť, koľko energie sa nenávratne stratí. 

* Počas nevratného cyklu vzrastá entropia. Toto sa nedeje pri vratných cykloch, preto je možné tvrdiť, že čím viac entropie sa počas cyklu vytvorí tým viac nevratnosti obsahuje.
* Straty nevratnosťou priamo vyčíslené ako energia určuje Gouyova-Stodolova rovnica.
* Zohľadnenie strát nevratnosťou zahŕňa aj posudzovanie účinnosti technických zariadení exergetickou účinnosťou.

Zdroje
------

* FILIT – zdroj, z ktorého pôvodne čerpal tento článok.
* ANTAL, Štefan. *Termodynamika*. Bratislava : Edičné stredisko STU, 1992. 317 s.
**OllyDbg** je 32-bitový debugger a disassembler, pracujúci pod operačnými systémami Microsoft Windows. Obsahuje podobné prvky ako konkurenčné (a komerčné) debuggery (IDA, SoftICE). Je šírený pod licenciou shareware ale je možné stiahnuť si jeho plnú verziu zadarmo a legálne na oficiálnej stránke. Najväčším nedostatkom OllyDbg je neschopnosť analyzovať 64-bitové binárne súbory a taktiež zlá stabilita pod OS x64.

Reverse engineering
-------------------

Reverse engineering je technika, pri ktorej programátor prechádza krok za krokom zdrojovým kódom programu (najčastejšie je ako jazyk použitý Assembler) a snaží sa pochopiť ako program funguje, ako jeho jednotlivé časti ovplyvňujú chod programu, prípadne sa snaží nežiaduce kroky upraviť alebo odstrániť. Využívajú ju nielen crackeri pri crackovaní hier a iného softvéru, ale aj obyčajní programátori, ktorí sa snažia odhaliť chybu v ich programe. OllyDbg je primárne určený práve na tieto účely.

Zdroje a odkazy
---------------

* OllyDbg
* OllyDbg Plug-ins
**Nevýhoda ťahu** (iné názvy: **nevýhoda z ťahu**, nesprávne: *Zugzwang* [cugcvang] [1]) je situácia v šachovej partii, ktorá vzniká obvykle v koncovke, keď zostalo na šachovnici málo kameňov. Vyskytuje sa aj v strednej hre, keď chýba málo kameňov, v pozíciách kde sú viazané kamene. Ak ešte možno ťahať, ale každý ťah vedie k výraznému zhoršeniu pozície, hovoríme tomu *pozičný zugzwang*. 

Nevýhoda ťahu znamená, že hráč sa dostane do nevýhodného postavenia práve kvôli tomu, že je na ťahu.

Príklad 1
---------

 Biely na ťahu - remíza. Čierny na ťahu - biely vyhrá.

Ak je v postavení diagramu na ťahu biely, má dve možnosti. Buď zahrá **1. Kd6**, čím vznikne pat (jedna z možností remízy) alebo odstúpi kráľom od svojho pešiaka, napríklad **1. Kc5**, čierny zahrá **1. ... Kxd7** opäť s remízou.

Ak je na ťahu čierny, musí zahrať **1. ... Ke7 2. Kc7** a **3. d8D** s ľahkou výhrou bieleho.

Príklad 2
---------

 Kto je na ťahu, prehrá.

Hráč, ktorý je na ťahu, musí odstúpiť kráľom od svojho pešiaka, stratí ho a súper premení svojho pešiaka na dámu.

Príklad 3
---------

 Postavenie z partie Fahrni - Alapin. Biely na ťahu vyhrá.

Ak by bol v tomto postavení na ťahu čierny, okamžite by prehral: **1. ... Kc8 2. Kb6**. Na ťahu je však biely. Postup k výhre spočíva v tom, že biely dosiahne pomocou manévra kráľa také isté postavenie, ako na diagrame, s tým rozdielom, že na ťahu bude čierny. Je to tzv. *prenesenie povinnosti ťahu na súpera*

**1. Kd5 Kc8 2. Kd4! Kb8 3. Kc4! Kc8 4. Kd5** (tomuto sa hovorí *trojuholníkový manéver kráľa*) **Kc7 5. Kc5** a vzniklo to isté postavenie, ako na diagrame. Na ťahu je však čierny a rýchlo prehrá.

Referencie
----------

1. ↑